CELEX: 32010D0210
Language: fi
Date: 2010-04-06 00:00:00
Title: 2010/210/: Komission päätös, annettu 6 päivänä huhtikuuta 2010 , tonnikalan elvytykseen Itä-Atlantilla ja Välimerellä liittyvästä erityisestä valvonta- ja tarkastusohjelmasta tehdyn päätöksen 2009/296/EY muuttamisesta (tiedoksiannettu numerolla K(2010) 2060)

9.4.2010   
            
            
               FI
            
            
               Euroopan unionin virallinen lehti
            
            
               L 89/20
            
         KOMISSION PÄÄTÖS,
   annettu 6 päivänä huhtikuuta 2010,
   tonnikalan elvytykseen Itä-Atlantilla ja Välimerellä liittyvästä erityisestä valvonta- ja tarkastusohjelmasta tehdyn päätöksen 2009/296/EY muuttamisesta
   (tiedoksiannettu numerolla K(2010) 2060)
   (2010/210/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 95 artiklan,
   sekä katsoo seuraavaa:
   
               (1)
            
            
               Kansainvälinen Atlantin tonnikalojen suojelukomissio (ICCAT) hyväksyi vuonna 2006 Itä-Atlantilla ja Välimerellä toteutettavan tonnikalan monivuotisen elvytyssuunnitelman (ICCAT:n suositus 06-05), joka tuli voimaan 13 päivänä kesäkuuta 2007. Elvytyssuunnitelma saatettiin osaksi yhteisön lainsäädäntöä neuvoston asetuksella (EY) N:o 1559/2007 (2).
            
         
               (2)
            
            
               ICCAT antoi 24 päivänä marraskuuta 2008 suosituksen 08-05, jolla muutetaan suositusta 06-05. Kyseinen suositus saatettiin osaksi yhteisön lainsäädäntöä tonnikalan monivuotisesta elvytyssuunnitelmasta Itä-Atlantilla ja Välimerellä, asetuksen (EY) N:o 43/2009 muuttamisesta ja asetuksen (EY) N:o 1559/2007 kumoamisesta 6 päivänä huhtikuuta 2009 annetulla neuvoston asetuksella (EY) N:o 302/2009 (3).
            
         
               (3)
            
            
               ICCAT:n suosituksen 08-05 onnistuneen täytäntöönpanon varmistamiseksi tarvittiin erityinen valvonta- ja tarkastusohjelma. Sen vuoksi komission päätöksellä 2009/296/EY (4) vahvistettiin erityinen valvonta- ja tarkastusohjelma, joka kattaa kaksi vuotta eli 15 päivän maaliskuuta 2009 ja 15 päivän maaliskuuta 2011 välisen ajan.
            
         
               (4)
            
            
               Päätöksen 2009/296/EY liitteessä I olevaa jaksoa ”Tarkastustehtävät” olisi päivitettävä asetuksen (EY) N:o 302/2009 säännösten huomioon ottamiseksi.
            
         
               (5)
            
            
               ICCAT:n komissio päätti marraskuussa 2009 pitämässään vuosikokouksessa parantaa ICCAT:n kansainvälisessä tarkastusjärjestelmässä tehtyjen tarkastusten tehokkuutta ja hyväksyi tarkastusraportin uuden mallin.
            
         
               (6)
            
            
               Sen vuoksi päätöstä 2009/296/EY olisi muutettava.
            
         
               (7)
            
            
               Tässä päätöksessä säädetyt toimenpiteet on laadittu yhdessä asianomaisten jäsenvaltioiden kanssa.
            
         
               (8)
            
            
               Tässä päätöksessä säädetyt toimenpiteet ovat kalastus- ja vesiviljelyalan komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2009/296/EY seuraavasti:
   
               1.
            
            
               Muutetaan 8 artikla seuraavasti:
               
                           a)
                        
                        
                           Korvataan 1 kohta seuraavasti:
                           ”1.   Jäsenvaltion, jonka tarkastajat havaitsevat 2 artiklassa lueteltuja toimia tarkastaessaan rikkomisen, on ilmoitettava tarkastuksen päivämäärä ja rikkomista koskevat yksityiskohdat seuraaville osapuolille:
                           
                                       a)
                                    
                                    
                                       asianomainen lippujäsenvaltio ja komissio sekä tapauksen mukaan
                                    
                                 
                                       b)
                                    
                                    
                                       jäsenvaltio, johon tonnikalatuotteiden jalostuksen ja/tai kaupan alalla toimiva laitos tai yritys on sijoittautunut.”
                                    
                                 
                     
                           b)
                        
                        
                           Korvataan 3 kohta seuraavasti:
                           ”3.   Jäsenvaltion, jonka tarkastajat havaitsevat toimintaa tai olosuhteen, joka voi olla neuvoston asetuksen (EY) N:o 302/2009 (5) liitteessä VI olevan I jakson 1 kohdassa määritelty vakava rikkominen, on ilmoitettava asiasta välittömästi komissiolle, joka ilmoittaa asiasta suoraan kalastusaluksen lippuvaltion viranomaisille, sekä ICCAT-sihteeristölle.
                        
                     
                           c)
                        
                        
                           Korvataan 4 kohdan ensimmäinen virke seuraavasti:
                           ”Jos asetuksen (EY) N:o 302/2009 liitteessä VI olevan I jakson 1 kohdassa määritelty vakava rikkominen havaitaan yhteisön kalastusaluksella, lippujäsenvaltion on varmistettava, että sen lipun alla purjehtiva kalastusalus lopettaa tarkastuksen jälkeen kaikki kalastustoimensa.”
                        
                     
                           d)
                        
                        
                           Korvataan 5 kohta seuraavasti:
                           ”5.   Jäsenvaltioiden on tehtävä yhteistyötä varmistaakseen, että jos rikkomista koskeva syytteeseenpano siirretään neuvoston asetuksen (EY) N:o 1224/2009 (6) 86 artiklan mukaisesti rekisterivaltiona olevalle jäsenvaltiolle, sen tarkastajien rikkomisesta esittämien todisteiden turva ja jatkuvuus varmistetaan jokaisessa tapauksessa.
                        
                     
         
               2.
            
            
               Muutetaan liite I seuraavasti:
               
                           a)
                        
                        
                           Muutetaan jakso ”Tarkastustehtävät” seuraavasti:
                           
                                       i)
                                    
                                    
                                       Korvataan 1.6 kohdan e alakohta seuraavasti:
                                       
                                                   ”e)
                                                
                                                
                                                   onko pyynti- ja hinausaluksen päällikkö varmistanut, että kaikkia siirtotoimia valvotaan vedenalaisen videokameran avulla.”
                                                
                                             
                                 
                                       ii)
                                    
                                    
                                       Korvataan 1.10 kohdan a alakohta seuraavasti:
                                       
                                                   ”a)
                                                
                                                
                                                   onko laitoksessa asiaankuuluvat asiakirjat asianmukaisesti täytettyinä ja raportoituina (tonnikalan saalisasiakirja, jälleenvientitodistus, siirtoilmoitus, altaaseenpanoilmoitus ja jälleenlaivausilmoitus);”.
                                                
                                             
                                 
                     
                           b)
                        
                        
                           Korvataan jakso ”Tarkastusraportti” tämän päätöksen liitteenä olevalla tekstillä.
                        
                     
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 6 päivänä huhtikuuta 2010.
      
         
            Komission puolesta
         
         Maria DAMANAKI
         
            Komission jäsen
         
      
   
   
      (1)  EUVL L 343, 22.12.2009, s. 1.
   
      (2)  EUVL L 340, 22.12.2007, s. 8.
   
      (3)  EUVL L 96, 15.4.2009, s. 1.
   
      (4)  EUVL L 80, 26.3.2009, s. 18.
   
      (5)  EUVL L 96, 15.4.2009, s. 1.”
   
      (6)  EUVL L 343, 22.12.2009, s. 1.”.
   
      LIITE
      
         ICCAT:N TARKASTUSRAPORTIT
      
      
         Tarkastusraportti nro …
      
      
         
      
         
      
         Havaitut vakavat rikkomiset
      
      Aluksen nimi: …
      Aluksen lippuvaltio: …
      ICCAT-numero: …
      
                  
               
               
                  kalastus ilman lippusopimuspuolen antamaa lisenssiä, lupaa tai hyväksyntää;
               
            
                  
               
               
                  saalistietoja ja saaliiseen liittyviä tietoja koskevan, komission raportointivaatimusten mukaisen riittävän kirjanpidon laiminlyönti tai tällaisten saalistietojen ja/tai saaliiseen liittyvien tietojen ilmoittaminen huomattavasti virheellisinä;
               
            
                  
               
               
                  kalastaminen kalastuskieltoalueella;
               
            
                  
               
               
                  kalastaminen kalastuskieltoaikana;
               
            
                  
               
               
                  minkä tahansa sovellettavan ICCAT:n hoito- ja säilyttämistoimenpiteen vastainen lajien tarkoituksellinen pyynti tai pitäminen aluksella;
               
            
                  
               
               
                  ICCAT:n sääntöjen mukaisten saalisrajojen tai kiintiöiden merkittävä rikkominen;
               
            
                  
               
               
                  kiellettyjen pyydysten käyttö;
               
            
                  
               
               
                  kalastusaluksen merkintöjen tai tunnistus- tai rekisteröintitietojen väärentäminen tai tarkoituksellinen peittäminen;
               
            
                  
               
               
                  rikkomisen tutkinnan kannalta merkityksellisen todistusaineiston salaaminen, muuttaminen tai hävittäminen;
               
            
                  
               
               
                  useat rikkomiset, jotka yhdessä osoittavat vakavaa välinpitämättömyyttä voimassa olevia ICCAT:n toimenpiteitä kohtaan;
               
            
                  
               
               
                  valtuutetun tarkastajan tai tarkkailijan pahoinpitely, vastustaminen, uhkailu, sukupuolinen ahdistelu, tämän työhön puuttuminen taikka aiheeton estäminen tai viivästyttäminen;
               
            
                  
               
               
                  tarkoituksellinen puuttuminen aluksen seurantajärjestelmään tai sen toiminnan estäminen;
               
            
                  
               
               
                  kalastus ilma-alusten avulla;
               
            
                  
               
               
                  alusseurantajärjestelmän häirintä ja/tai toiminta ilman kyseistä järjestelmää;
               
            
                  
               
               
                  siirtotoimet ilman siirtoilmoitusta;
               
            
                  
               
               
                  muu (täsmennetään)
               
            Tarkastajan allekirjoitus …
      Todistajan allekirjoitus …
      Päiväys …